|  |  |
| --- | --- |
| **Административна услуга №** | **ЦЕНТРАЛЕН РЕГИСТЪР НА ОСОБЕНИТЕ ЗАЛОЗИ****КЪМ МИНИСТЕРСТВО НА ПРАВОСЪДИЕТО** |
| **530** | **Заличаване на вписване на договор за залог, договор за продажба със запазване на собствеността до изплащане на цената и договор за лизинг** |
| **Предоставя се на основание на:** |
| * Закон за особените залози - чл. 27
* Правилник за устройството и дейността на Централния регистър на особените залози - чл. 20
 |
| **Услугата се предоставя и като вътрешно-административна:** |
| Не. |
| **Орган по предоставянето на административната услуга:** |
| Директор на ЦРОЗ |
| **Срок за предоставяне:** |
| Искането за вписване се разглежда незабавно. |
| **Срок на действие на документа/индивидуалния административен акт:** |
| Безсрочно. |
| **Орган, осъществяващ контрол върху дейността на органа по предоставянето на услугата:** |
| Министър на правосъдието |
| **Орган, пред който се обжалва индивидуален административен акт:** |
| Министър на правосъдието |
| **Ред, включително срокове за обжалване на действията на органа по предоставянето на услугата:** |
| Вписването може да бъде отказано само ако искането няма необходимото съдържание или не е внесена определената държавна такса, като едновременно с това отказът се съобщава на заявителя срещу подпис върху заявлението или с препоръчано писмо с обратна разписка.Отказът да бъде извършено вписването подлежи на обжалване по административен ред пред министъра на правосъдието. Заявителят може незабавно да обжалва отказа и допълнително да изложи съображенията си в седемдневния срок за обжалване.  Отказът на министъра на правосъдието подлежи на обжалване по реда на Административнопроцесуалния кодекс. |
| **Електронен адрес, на който се предоставя услугата:** |
| <https://www.justice.government.bg/home/index/32797d12-56b2-4385-9b36-b0ed9e7416f0?top=1> |
| **Електронен адрес за предложения:** |
| croz@justice.government.bg |
| **Административни звена, в които се подават документите и се получава информация за хода на преписката:** |
| Главна дирекция "Централна регистърна служба и местни регистърни бюра"Адрес: обл. София (столица), общ. Столична, гр. София, р-н Средец, ул."Аксаков"№5, п.к. 1000Код за междуселищно избиране: 02Телефон за връзка: (02)9237-528, (02)9237-526, 9237-459Факс: (02)9872881Адрес на електронна поща: croz@justice.government.bgРаботно време: Стандартно работно време, от 09:00 до 17:30Приемното време за граждани е съобразено с нуждите на потребителите, ползващи предоставяните административни услуги - всеки работен ден от 09,30 часа до 12,00 часа и от 13,30 часа до 16,00 часа.В звеното е осигурен достъп за хора с увреждания. |
| Отдел "Финансово-счетоводна и стопанска дейност" - ДеловодствоАдрес: обл. София (столица), общ. Столична, гр. София, р-н Средец, ул."Аксаков"№5, п.к. 1000Код за междуселищно избиране: 02Телефон за връзка: (02)9237-492, (02)9237-485Факс: (02)9872881Адрес на електронна поща: croz@justice.government.bgРаботно време: Стандартно работно време, от 09:00 до 17:30В звеното е осигурен достъп за хора с увреждания |
| **Необходими документи и изисквания** |
| **Заличаване на вписване на договор за залог, договор за продажба със запазване на собствеността до изплащане на цената и договор за лизинг** **1. Попълнено заявление - образец № 12 за съгласие за заличаване  на вписване** (чл. 20, ал. 1 от Правилника за устройството и дейността на Централния регистър на особените залози към Министерството на правосъдието).**-** В Група №1 "№ на разпореждането за първоначално вписване" на заявлението за вписване задължително се посочва номерът на първоначалното вписване на договора за залог, договора за продажба със запазване на собствеността до изплащане на цената и договора за лизинг. Заявленията и разпорежданията за служебно вписване - образци № 1 - 12, не могат да имат поправки и зачерквания и се подписват (чл. 25, ал. 1 от Правилника за устройството и дейността на Централния регистър на особените залози към Министерството на правосъдието).**2. Писмено съгласие с нотариална заверка на подписа** на лицето, вписано в регистъра като "заложен кредитор" по договора за залог, съответно "продавач" по договора за продажба със запазване на собствеността до изплащане на цената, съответно "лизингодател" по договора за лизинг (чл. 27, ал. 6 от Закона за особените залози, чл. 20, ал. 2 от Правилника за устройството и дейността на Централния регистър на особените залози към Министерството на правосъдието). Съгласието за вписване може да бъде дадено върху заявлението за вписване с нотариална заверка на гърба на заявлението или върху отделна декларация с нотариално заверен подпис, приложена към заявлението. Декларацията за съгласие следва да съдържа всички обстоятелства, които се заявяват със заявлението за вписване, към което е приложена. **3. Декларация по чл. 27, ал. 2, т. 4 от Закона за особените залози** за истинност на заявените обстоятелства.   Декларацията се подписва лично от заявителя при заявяване на вписването пред служителя на регистъра. Когато заявителят не се явява лично, а преписката се подава от приносител, различен от заявителя и упълномощен да извършва съответното действие пред ЦРОЗ, декларацията следва да е нотариално заверена. **4. Документ за платена държавна такса** (чл.2 и чл.7, т.1 от Тарифа за държавните такси, събирани от Централния регистър на особените залози по Закона за особените залози) - 25 лв. за първия лист от заявлението и по 10 лв. за всяка следваща страница от заявлението и документа за съгласие, ако е приложен отделно. **5. Документ за самоличност на заявителя (приносителя)** - Документ за самоличност на заявителя (приносителя) - изисква се при проверка на данните на заявителя (чл. 29, ал. 2 от Правилника за устройството и дейността на Централния регистър на особените залози към Министерството на правосъдието). В случаите, в които заявителят е адвокат с изрично пълномощно (чл. 27, ал. 7 от Закона за особените залози), се представя и пълномощното на заявителя в оригинал или заверен препис “Вярно с оригинала”. В случаите, в които преписката се подава от приносител, различен от заявителя и упълномощен да извършва съответното действие пред ЦРОЗ, пред служителя на регистъра се представя оригинал или заверен препис “Вярно с оригинала” на пълномощното на приносителя, за да се установи самоличността и качеството на лицето – приносител, което ще получи потвърждението за извършеното вписване (чл. 30, ал. 4 от Правилника за устройството и дейността на Централния регистър на особените залози към Министерството на правосъдието).В случаите, предвидени със закон, вписване и заличаване се извършват въз основа на акт на съда, на друг държавен орган и на лице, осъществяващо публични функции. Искането за вписване се изпраща служебно до ЦРОЗ.  **Заличаване на вписан залог в полза на акционерите от емисия ипотечни облигации** **1. Попълнено заявление - образец № 12 за съгласие за заличаване на вписване (чл. 20, ал. 1 от Правилника за устройството и дейността на Централния регистър на особените залози към Министерството на правосъдието).****-** В Група №1 "№ на разпореждането за първоначално вписване" на заявлението за вписване задължително се посочва номерът на първоначалното вписване на договора за залог на ипотечни облигации.Заявленията и разпорежданията за служебно вписване - образци № 1 - 12, не могат да имат поправки и зачерквания и се подписват (чл. 25, ал. 1 от Правилника за устройството и дейността на Централния регистър на особените залози към Министерството на правосъдието). **2. Удостоверение от Българска народна банка** за лицата, които са назначени за проверители на банката издател, в оригинал или нотариално удостоверен препис (чл. 20, ал. 3 от Правилника за устройството и дейността на Централния регистър на особените залози към Министерството на правосъдието). **3. Декларация от проверителите на банката**, с нотариална заверка на подписите, че задълженията на банката издател по съответната емисия ипотечни облигации са погасени напълно (чл. 20, ал. 3 от Правилника за устройството и дейността на Централния регистър на особените залози към Министерството на правосъдието). **4. Декларация по чл. 27, ал. 2, т. 4 от Закона за особените залози** за истинност на заявените обстоятелства.   Декларацията се подписва от заявителя при заявяване на вписването пред служителя на регистъра. **5. Документ за платена държавна такса** (чл.2 и чл.7, т.1 от Тарифа за държавните такси, събирани от Централния регистър на особените залози по Закона за особените залози) - 25 лв. за първия лист от заявлението и по 10 лв. за всяка следваща страница от заявлението и документа за съгласие, ако е приложен отделно. **6. Документ за самоличност на заявителя (приносителя)** - изисква се при проверка на данните на заявителя (чл. 29, ал. 2 от Правилника за устройството и дейността на Централния регистър на особените залози към Министерството на правосъдието). В случаите, в които заявителят е адвокат с изрично пълномощно (чл. 27, ал. 7 от Закона за особените залози), се представя и пълномощното на заявителя в оригинал или заверен препис “Вярно с оригинала”. В случаите, в които преписката се подава от приносител, различен от заявителя и упълномощен да извършва съответното действие пред ЦРОЗ, пред служителя на регистъра се представя оригинал или заверен препис “Вярно с оригинала” на пълномощното на приносителя, за да се установи самоличността и качеството на лицето – приносител, което ще получи потвърждението за извършеното вписване (чл. 30, ал. 4 от Правилника за устройството и дейността на Централния регистър на особените залози към Министерството на правосъдието). **Ред за приемане и разглеждане на исканията за вписване** Заявленията за вписване се подават лично от заявителите в Централната регистърна служба - София или в което и да е от местните регистърни бюра на ЦРОЗ в страната. В случаите, в които подписът на заявителя е нотариално удостоверен, преписката може да бъде подадена от приносител, упълномощен да извършва съответното действие пред ЦРОЗ. В тези случаи пред служителя на регистъра се представя заверен препис “Вярно с оригинала” на пълномощното на приносителя.Преписки за вписване с нотариално удостоверени подписи върху документите може да бъдат заявени и чрез лицензиран пощенски оператор в Централната регистърна служба в гр. София. Заявленията за вписване се разглеждат незабавно от длъжностните лица, които извършват проверка за съответствие с изискванията, регламентирани в Закона за особените залози и Правилника за устройството и дейността на ЦРОЗ. Длъжностните лица по вписванията оказват съдействие на заявителите при попълване на образците на заявленията. При констатиране на непълноти в заявените за вписване обстоятелства и/или представени документи, длъжностното лице връща заявлението на заявителя с указания за тяхното отстраняване или предоставяне на необходимата информация. Длъжностното лице по вписванията е длъжно да посочи на заявителя всички допуснати пропуски. Заявителят може да отстрани пороците и да подаде ново искане. Новото искане се вписва по реда, по който е постъпило в регистъра. Постъпилите в местните регистърни бюра искания за вписване се разглеждат и се изпращат незабавно по реда на постъпването им в Централната регистърна служба – гр.София. Заличаването на вписване, както всяко друго допълнително вписване, получава пореден номер, генериран автоматично от информационната система на регистъра на особените залози. Със заличаването на първоначалното вписване се заличават и всички допълнителни вписвания към него.Заличаването може да бъде заявено преди да е изтекъл петгодишният законов срок на действие на вписването. След изтичане на този срок, специализираната информационна система на регистъра на особените залози снема отнасящата се до вписването информация от централната база данни и я архивира. Всяко лице може да иска издаване на съответните удостоверения и справки относно архивираното вписване. Отказите се обжалват по общия ред.**Получаване на документ, удостоверяващ извършената услуга**След извършване на вписването на заявителя се издава потвърждение за извършеното вписване с приложени към него заверени копия на съхранените в регистъра електронни образи на документите, въз основа на които е извършено вписването. |
| **Образци** |
| [Образец №12 Съгласие за заличаване на вписването](https://iisda.government.bg/adm_services/service_sample_file/61470_47940) [Декларация за истинност по чл.27, ал.2, т.4 ЗОЗ](https://iisda.government.bg/adm_services/service_sample_file/61470_73082) |
| **Нормативна уредба** |
| [Закон за особените залози](https://iisda.government.bg/adm_services/service_regulatory_file/61415_51521) [Правилник за устройството и дейността на Централния регистър на особените залози към Министерството на правосъдието](https://iisda.government.bg/adm_services/service_regulatory_file/61415_51522) [Тарифа за държавните такси, събирани от Централния регистър на особените залози по Закона за особените залози](https://iisda.government.bg/adm_services/service_regulatory_file/61415_47882) [Кодове на държавите](https://iisda.government.bg/adm_services/service_regulatory_file/61415_51523) [Кодове на окръжните съдилища](https://iisda.government.bg/adm_services/service_regulatory_file/61416_51534)[Кодове на митниците](https://iisda.government.bg/adm_services/service_regulatory_file/61415_51525) |
| **Заплащане за услугата** |
| **За услугата се заплаща такса**За вписването в Централния регистър на особените залози се заплаща държавна такса, определена по Тарифа на Министерски съвет за държавните такси, събирани от Централния регистър на особените залози по Закона за особените залози.За вписване на заличаване на вписване се събира такса 25 лв. за първия лист от заявлението и по 10 лв. за всяка следваща страница на заявлението и документа за съгласие, ако е приложен отделно (чл.2 и чл.7,т.1 от Тарифа за държавните такси, събирани от Централния регистър на особените залози по Закона за особените залози).Плащанията се извършват по банков път по банковата сметка на ЦРОЗ:"УНИКРЕДИТ БУЛБАНК" АД ул. ИВАН ВАЗОВ №1 IBAN: BG02UNCR76303100111765 BIC: UNCRBGSFВ платежното нареждане задължително се посочва основанието за плащане на таксата (за заличаване на вписване) и наименованието на лицето, по чиято партида се иска вписването или номера на първоначалното вписване, за което е подадено заявлението за заличаване.Към всяка преписка за вписване се прилага документ, удостоверяващ платената държавна такса.**Услугата може да бъде заплатена по един от следните начини:**По банков път |